Laila Dalseth

Laila Dalseth (født 6. november 1940 i Bergen) er en norsk jazzvokalist.

Etter tidlig debut i hjembyen Bergen ble hun aktiv i Oslo-miljøet, blant annet på utgivelser med Kjell Karlsen (1961–), Egil Kapstad og Helge Hurums storband. Dalseth platedebuterte med Metropol Jazz (1963), medvirket i Stokstad/Jensen Trad.Band (73-75), i band med Per Borthen, samt var ved Teatret Vårt i Havhesten (1976).
Hun har med egne besetninger gitt ut Listen Here! (1999), 60-årsplaten One of a Kind (2000) og nå sist Everything I Love (2003); alle på Gemini Records). L.D. Quintet består av ektemannen Totti Bergh på saksofon, Per Husby på piano, Kåre Garnes på bass og Tom Olstad på trommer.

Dalseth mottok Buddyprisen (1976), samt tre Spellemannpriser i klassen jazz for Just Friends under Spellemannprisen 1975, Glad There is You under Spellemannprisen 1978 og Daydreams under Spellemannprisen 1984. Hun ble internasjonalt berømmet for Gemini Records-utgivelsene Time for Love (med Red Mitchell, 1986), Travelling Light (med Al Cohn, 1986), The Judge and I (med Milt Hinton, 1991), A Woman's Intuition (egen sekstett, med Philip Catherine, 1995, We remember You (med Al Cohn) 1986/2003 og Everything I Love 2004.

Fem av disse utgivelser ble kritikerrangert blant «Ten best jazz albums of the year» av det amerikanske jazzmagasinet Cadence.

Hun har mottatt Asker kommunes kulturpris (1982), Gammleng-prisen (1986), Oslo bys kulturstipend (1994), og Oslo Jazzfestivals Ella pris (1999).

 Laila Dalseth som deltaker i Melodi Grand Prix 
ÅrTittelPlassering i den norske finalen1962Mormors spilledåseNr. 51962Kom sol, kom regn *Nr. 1

 * Inger Jacobsen fremførte den i den internasjonale finalen, hvor den kom på en 10.-plass
 Diskografi 
 Just Friends (1975)
 Swingin' Departure (1976) med Per Borthen Swing Department
 Glad There Is You (1978)
 Daydreams (1984)
 Time of Love (1986)
 Travelling Light (1987)
 The Judge and I (1992)
 A Woman's Intuition (1995)
 Listen Here (1999)
 Swingin' (1999) med Per Borthen Swing Department og Karin Krog
 One of a Kind (samleplate, 2001)
 We Remember You (2002)
 Everything I Love (2003)
 Takin' Off (2007) med Per Borthen Swing Department

 Referanser 

 Eksterne lenker 
 Biografi fra Jazzbasen.
 Diskografi fra Jazzbasen.
 omtale ved Bjørn Stendahl i Ny Tid

Kategori:Norske jazzvokalister
Kategori:Deltakere i Melodi Grand Prix
Kategori:Vinnere av Melodi Grand Prix
Kategori:Vinnere av Spellemannprisen
Kategori:Personer fra Bergen kommune